એશિયાડ ગેમ્સમાં મેડલ મેળવ્યા પછી સુરત ખાતે આવેલ વીર નર્મદ દ. ગુજરાત યુનિવર્સિટીએ જાહેર કર્યું છે કે સરિતા યુનિવર્સિટીની બ્રાન્ડ એમ્બેસેડર બનશે. સરિતાને નાણાંકીય મદદ કરનાર કોલેજના ટ્રસ્ટી દર્શન દેસાઈએ કહ્યું કે, ‘બહુ મોટા દુર્ભાગ્યની વાત તો એ છે કે પહેલા તો નહીં પણ હવે જ્યારે સરિતાએ આંતરરાષ્ટ્રિય સ્તરે પણ દેશ અને ગુજરાતનું નામ રોશન કર્યું છે તેમ છતા ગુજરાત સરકારે હજુ પણ તેને કોઈ નાણાંકિય મદદ કે ઈનામ જાહેર કર્યું નથી. અમને આશા છે કે એશિયન ગેમમાં તેના ઉત્કૃષ્ટ પ્રદર્શનને જોતા રાજ્ય સરકાર એક રમતવીરને યોગ્ય તેનું સન્માન કરશે.’